***13.09.2021. sēdes protokols Nr. 37***

**458) 1.2.12. § Par publiskās apspriešanas rīkošanu par koku ciršanu Rīgā, Piena ielā 6 (kadastra apzīmējums 0100 012 0070), Piena ielā 10 (kadastra apzīmējums 0100 012 0068) saistībā ar būvniecību un administratīvā akta izdošanas termiņa pagarināšanu**

**Nolemj:**

1. **no 12.10.2021. līdz 25.10.2021.** rīkot publisko apspriešanu par 4 ošlapu kļavu ø 24, 44, 36, 43 cm, 1 oša ø 20/30 cm, 1 ozola ø 31 cm, 1 kļavas ø 35 cm, 1 ievas ø 34 cm, 1 pīlādža ø 20/25 cm ciršanu Rīgā, Piena ielā 6 (kadastra apzīmējums 0100 012 0070); par 3 ošlapu kļavu ø 46, 25, 32/49 cm, 1 gobas ø 50 cm, 1 bērza ø 51 cm, 1 kļavas ø 62 cm ciršanu Rīgā, Piena ielā 10 (kadastra apzīmējums 0100 012 0068) un par 1 bērza ø 54 cm, 1 zirgkastaņas ø 76 cm un 1 ošlapu kļavas ø 43 cm ciršanu Rīgā, Piena ielā 9 (kadastra apzīmējums 0100 012 0077);
2. lūgt koku ciršanas ierosinātāju publiskās apspriešanas par koku ciršanu planšetes par katru objektu elektroniski (ne lielākas par 5 MB) iesniegt saskaņošanai Rīgas domes Pilsētas attīstības departamentam **līdz 04.10.2021.** Ne vēlāk kā **līdz 11.10.2021.** iesniegt par katru objektu vienpusēju planšeti Rīgas domes Pilsētas attīstības departamentā Rīgā, Amatu ielā 4, attiecīgi vienpusējās planšetes atstājot pie Rīgas domes Pilsētas attīstības departamenta telpās izvietotās dokumentu kastes, abas vienpusējās planšetes izvietot Rīgas pilsētas Apkaimju iedzīvotāju centrā Brīvības ielā 49/53;
3. lūgt koku ciršanas ierosinātāju ne vēlāk kā **līdz 11.10.2021.** par abiem objektiem ūdensnecaurlaidīgās planšetes izvietot pie nociršanai plānotajiem kokiem vai to tuvumā (pie objektiem, ietvju malās, labi redzamā vietā);
4. pagarināt administratīvā akta izdošanas termiņu **līdz 12.11.2021.**